Bok-legende se lewe Vrydag gedenk | Netwerk24
09 Januarie 2019 18:00
Die gedenkdiens vir prof. Johan Claassen, die voormalige Springbok-kaptein, -afrigter, -bestuurder en -keurder, vind Vrydag om 12:00 by die Moreleta-gemeente se mini-ouditorium in De Villebois Mareuil-rylaan in Pretoriuspark, Pretoria plaas.
Wyle Johan Claassen. Foto: Argief
Claassen is Sondag in die ouderdom van 89 jaar in die Jakarandastad dood.
Benewens sy bydrae tot Bok-rugby het hy diep spore in Wes-Transvaalse rugby getrap.
Hy het 105 wedstryde vir dié provinsie gespeel en was later ook president van die unie.
Claassen het tussen 1955 en 1962 in 28 toetse vir die Bokke uitgedraf. – Sportredaksie
Meer oor: Oorlede | Gedenkdiens | Johan Claasen